 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonā

**APSTIPRINĀTS**

ar Madonas novada pašvaldības domes

31.10.2024. lēmumu Nr. 643

(protokols Nr. 22, 29. p.)

**MADONAS NOVADA PAŠVALDĪBAS KULTŪRAS KONSULTATĪVĀS PADOMES NOLIKUMS**

*Izdots saskaņā ar Madonas novada pašvaldības 2024. gada*

*29. februāra saistošo noteikumi Nr. 7 “Madonas novada*

*pašvaldības nolikums” 72. punktu*

1. **VISPĀRĪGIE NOTEIKUMI**
2. Nolikums nosaka Madonas novada pašvaldības Kultūras konsultatīvās padomes (turpmāk – padome) sastāvu, izveidošanas kārtību, uzdevumus, pienākumus un tiesības.
3. Padome ir aktīvu iedzīvotāju grupa, kas pārstāv kultūras aktivitāšu veidošanā iesaistīto speciālistu, radošo profesiju un sabiedrības intereses Madonas novadā un darbojas uz šī nolikuma pamata.
4. Padomes organizatorisko un tehnisko apkalpošanu nodrošina Madonas novada pašvaldības centrālās administrācijas Attīstības nodaļa (turpmāk – Attīstības nodaļa).
5. Padomes lēmumiem ir rekomendējošs un konsultatīvs raksturs, lēmumi tiek pieņemti padomes sēdēs, padomes locekļiem balsojot ar vienkāršu balsu vairākumu.
6. Padomes sagatavotie priekšlikumi var tikt izskatīti Madonas novada pašvaldības domes komitejās.
7. Padomes nolikumu apstiprina pašvaldības dome.
8. **PADOMES DARBĪBAS MĒRĶIS**
9. Padomes darbības mērķis ir demokrātiskā veidā sekmēt kultūras aktivitāšu un kultūrvides attīstību Madonas novadā, aktivizēt dialogu starp pašvaldību un sabiedrību, veicinot viedokļu apmaiņu lēmumu pieņemšanas procesā kultūras jomā, veidojot iedzīvotājiem un kultūras tūristiem saistošu novada kultūrvidi.
10. **PADOMES DARBĪBAS UZDEVUMI**
11. Padomei ir šādi uzdevumi:

9.1. analizēt un sniegt ierosinājumus pašvaldībai par konceptuāliem kultūras nozares jautājumiem, attīstību un nepieciešamajām izmaiņām Madonas novadā;

9.2. veicināt kultūras daudzveidību Madonas novadā un sniegt priekšlikumus novada kultūras jomas pilnveidošanai un konkurētspējas paaugstināšanai;

9.3. piedalīties un sniegt priekšlikumus stratēģiski nozīmīgu dokumentu izstrādē kultūras jomā un rosināt to grozījumus;

9.4. sniegt priekšlikumus ikgadējam Madonas novada kultūras jomas budžeta sadalījumam;

9.5. veicināt dažādu sabiedrības grupu līdzdalību kultūras procesos;

9.6. apkopot sabiedrības un radošo profesiju pārstāvju viedokli par dažādiem kultūras jomas jautājumiem un sagatavot priekšlikumus to risināšanai;

9.7. rosināt kultūras un radošo jomu pārstāvju apbalvošanu pašvaldības normatīvajos aktos noteiktajā kārtībā;

9.8. savas kompetences ietvaros ierosināt priekšlikumu izskatīšanu Pašvaldības domes komitejās un sēdēs.

1. **PADOMES TIESĪBAS**
2. Padomei ir tiesības:

10.1. izmantot pašvaldības telpas padomes sanāksmju rīkošanai;

10.2. saņemt no pašvaldības struktūrvienībām un iestādēm padomes darbam nepieciešamās konsultācijas;

10.3. veidot sadarbību ar līdzīgām organizācijām Latvijas un starptautiskā mērogā;

10.4. nepieciešamības gadījumā aicināt uz padomes sēdēm pašvaldības pārstāvjus noteiktu jautājumu risināšanai.

1. **PADOMES PIENĀKUMI**
2. Padomes pienākums ir:

11.1. regulāri informēt sabiedrību un Pašvaldību par padomes darbību un pieņemtajiem lēmumiem;

11.2. sagatavot darbības pārskatus un informatīvus ziņojumus, nosūtīt tos publicēšanai Madonas novada pašvaldības mājaslapā un informatīvajā izdevumā;

11.3. analizēt un izstrādāt priekšlikumus kultūrvides attīstības veicināšanai, citu kultūras nozarei aktuālu jautājumu risināšanai Madonas novadā un iesniegt tos izskatīšanai pašvaldībā;

11.4. iesaistot dažādas iedzīvotāju grupas, apkopot un paust pašvaldībai novada iedzīvotāju viedokli ar kultūras nozari saistītos jautājumos.

1. **PADOMES IZVEIDE, SASTĀVS UN DARBA ORGANIZĀCIJA**
2. Padomes balsstiesīgo sastāvu veido Madonas novadā deklarēti iedzīvotāji – radošo profesiju pārstāvji, Madonas novadā reģistrēto sabiedrisko organizāciju, biedrību, asociāciju u.c. pārstāvji, kuri aktīvi darbojas kultūras jomā.
3. Par padomes locekli nevar būt pašvaldības deputāts, izpilddirektors, pašvaldības kultūras iestāžu darbinieks.
4. Padome ir tiesīga savā darbā uzaicināt ārējos ekspertus, kas var neatbilst nolikuma 11.punkta prasībām, ar mērķi veicināt kultūras nozares attīstību Madonas novadā.
5. Lai izveidotu padomi, pašvaldība tīmekļa vietnē [www.madona.lv](http://www.madona.lv) izsludina pieteikšanos, kuras ilgums ir ne mazāks kā 2 kalendārās nedēļas.
6. Kandidātus dalībai padomē izvērtē un padomes sastāvu iesaka Attīstības nodaļa, ņemot vērā iesniegumā norādītās profesionālās kompetences un pieredzi padomes darbības jomā.
7. Padomes minimālais sastāvs ir ne mazāk kā 10 padomes locekļi. Padomes maksimālais dalībnieku skaits nav ierobežots.
8. Padomes personālsastāvu sastāvu apstiprina pašvaldības dome uz četriem gadiem. Padomes locekli padomes sastāvā var apstiprināt atkārtoti.
9. Attīstības nodaļa sasauc pirmo padomes sēdi.
10. Padomes locekļi pirmajā padomes sēdē no padomes locekļu vidus izvirza un ievēlē, atklāti balsojot, padomes priekšsēdētāju.
11. Padomes locekļi darbu padomē veic brīvprātīgi, par to nesaņemot atlīdzību.
12. Padomes sēde var notikt, ja tajā piedalās vismaz puse padomes locekļu.
13. Padomes sēdes ir atklātas, un tās pēc nepieciešamības, bet ne retāk kā reizi trijos mēnešos sasauc padomes priekšsēdētājs, izņemot gadījumus, kad padome vienojas par citu sēdes sasaukšanas laiku un formātu.
14. Padomes darbu vada Padomes priekšsēdētājs.
15. Padomes sēdes tiek protokolētas. Padomes sēdes protokolē padomes sekretārs - Attīstības nodaļas vecākais speciālists sabiedrības integrācijas un līdzdalības jomā. Protokolu paraksta padomes priekšsēdētājs un sekretārs. Protokols tiek nosūtīts padomes locekļiem trīs dienu laikā pēc sēdes. Padomes sēžu protokolu un pārējo dokumentu glabāšanu nodrošina Attīstības nodaļa.
16. Jautājumu izskatīšanai padomes sēdē var iesniegt pašvaldības domes priekšsēdētājs, deputāti, padomes locekļi, pašvaldības kultūras iestādes, citas juridiskas personas un privātpersonas, kas pārstāv Madonas novada iedzīvotāju intereses.
17. **PADOMES UN TĀS LOCEKĻU DARBĪBAS PĀRTRAUKŠANA**
18. Padome tiek izveidota, reorganizēta un likvidēta ar Pašvaldības domes lēmumu.
19. Padomes locekli no pienākumu pildīšanas var atbrīvot, ja to pieprasa:

28.1. pats padomes loceklis uz rakstiska iesnieguma pamata;

28.2. vismaz 2/3 padomes locekļu uz padomes sēdes lēmuma pamata;

28.3. padomes priekšsēdētājs uz rakstiska iesnieguma pamata, ja padomes loceklis gada laikā klātienē vai tiešsaistē piedalās mazāk kā 75% no padomes sēdēm.

1. Padomes sastāvs netiek papildināts padomes darbības laikā
2. **NOSLĒGUMA JAUTĀJUMI**
3. Grozījumus šajā nolikumā var izdarīt pēc padomes vai Pašvaldības domes priekšlikuma.
4. Nolikums stājas spēkā 2024. gada 31. oktobrī.